คนไทยในเกาหลีใต้ติด “โควิด” กว่า 30 ราย รอผลตรวจอีก 28 ราย “ศบค.” ประสานกงสุลดูแลใกล้ชิด
คนไทยในเกาหลีใต้ติด “โควิด” กว่า 30 ราย รอผลตรวจอีก 28 ราย “ศบค.” ประสานกงสุลดูแลใกล้ชิด
คนไทยในเกาหลีใต้ติด “โควิด” กว่า 30 ราย รอผลตรวจอีก 28 ราย “ศบค.” ประสานกงสุลดูแลใกล้ชิด
25 ธ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. เปิดเผยว่า ที่ประชุม ศบค.ชุดเล็กวันนี้ (25 ธ.ค.63)  ได้รับทราบรายงานล่าสุดจากรักษาการอธิบดีกรมการกงสุลว่า ขณะนี้มีคนไทยที่อาศัยอยู่ในเกาหลีใต้ติดเชื้อไวรัสโควิด-19 แล้ว 31 ราย ในเมืองทางตอนใต้ของกรุงโซล โดยตรวจพบว่าคนไทยคนแรกที่ตรวจพบการติดเชื้อเมื่อวันที่ 23 ธ.ค.ที่ผ่านมา
          “มีการตรวจติดตามในกลุ่มเสี่ยงของร้านอาหารไทย 90 คน พบว่าติดเชื้อ 31 คน และอยู่ระหว่างรอยืนยันผลอีก 28 คน” นพ.ทวีศิลป์ กล่าว
พร้อมระบุว่า ขณะนี้กรมการแพทย์ กระทรวงสาธารณสุข ได้มีการประสานงานไปยังกรมการกงสุลแล้ว เพื่อให้ความช่วยเหลือและดูแลคนไทยที่ติดเชื้อโควิดดังกล่าวผ่านทางระบบ on-line ซึ่งจะได้มีการประสานความช่วยเหลือและติดตามอย่างใกล้ชิดต่อไป